Document ID: /roh_data/filtered/swiss_laws_in_ROH.jsonl.gz/34

173.000

Lescha davart l'organisaziun giudiziala1) (LOG)

dals 14-06-2022 (versiun dals 01-01-2025)

Il Cussegl grond dal chantun Grischun2),

sa basond sin l'art. 31 al. 1 da la Constituziun chantunala3), suenter avair gì invista da la missiva da la Regenza dals 22 da favrer 20224),

concluda:

1. Introducziun

Object

Art.  1 1 Questa lescha regla l'organisaziun da las dretgiras e da las autoritads da mediaziun sco er il status giuridic da l'engaschament da las commembras e dals commembers da las autoritads giudizialas.

2 Per la cumissiun d'expropriaziun e per l'Autoritad da mediaziun per dumondas da l'assicuranza sociala vala ella mo, uschenavant ch'il dretg spezial na prevesa nagut auter.

3 Las cumpetenzas da las dretgiras e da las autoritads da mediaziun, las proceduras, la   capacitad   da   processar   e   la   represchentanza   legala   sco   er   las   prescripziuns cumplementaras tar questa lescha èn chaussa da la legislaziun davart la giurisdicziun civila, penala ed administrativa.

1) La Regenza ha mess en vigur la Lescha davart l'organisaziun giudiziala en etappas (guardar

CUL 2023-008 e CUL 2024-003).

2) PCG 2021/2022, 1045 3) DG 110.100 4) pagina 867 * tabellas da las modificaziuns a la fin dal relasch

1

173.000

2. Disposiziuns cuminaivlas

2.1. ORGANISAZIUN GENERALA

Sedia

Art.  2 1 La Dretgira superiura, la Dretgira chantunala da mesiras repressivas e l'Autoritad da mediaziun per dumondas d'egualitad han lur sedia a Cuira.

2 Las dretgiras regiunalas, ils uffizis da mediaziun e las autoritads da mediaziun per dumondas   da   locaziun   han   lur   sedia   per   regla   en   la   chapitala   da   la   regiun respectivamain en il lieu fixà da la cumissiun administrativa da la dretgira regiunala.

3 Las autoritads giudizialas pon manar las tractativas en in auter lieu che lur sedia, sche las circumstanzas giustifitgeschan quai.

Constituziun e conclus

Art.  3 1 Cun resalva da las cumpetenzas da l'organ electoral sa constitueschan las dretgiras sezzas.

2 Ils organs directivs da las dretgiras voteschan ed elegian en moda averta. Sch'ina commembra u in commember pretenda dentant da votar u d'eleger cun scrutini, sto quest giavisch vegnir ademplì. En cas da paritad da las vuschs decida la presidenta u il president; en cas d'elecziuns vegn tratga la sort.

3 Las commembras ed ils commembers dals organs directivs da las dretgiras pon sa participar sin via electronica a votaziuns ed ad elecziuns. La Dretgira superiura regla ils detagls en in'ordinaziun suenter avair tadlà las dretgiras regiunalas.

Access al register central da persunas e d'objects

Art.  4 1 Las autoritads giudizialas han access a las datas ch'ellas dovran per ademplir lur incumbensas legalas.

2 L'access a las datas po avair lieu tras ina procedura d'invista.

3 Dal   rest   valan   las   disposiziuns   da   la   Lescha   davart   ils   registers   d'abitantas   e d'abitants e davart ulteriurs registers da persunas e d'objects5).

Custs da procedura, chastis pecuniars e multas

Art.  5 1 Per lur activitad incasseschan las autoritads giudizialas custs da procedura da las partidas   tenor   las   prescripziuns   da   procedura   e   tenor   las   ordinaziuns   da   taxas decisivas.

2 Ils chastis pecuniars e las multas che vegnan pronunziads da las dretgiras van a la cassa da la dretgira ch'è cumpetenta en emprima instanza.

5) DG 171.200

2

173.000

Finanzas e contabilitad

Art.  6 1 Mintga dretgira maina las finanzas e la contabilitad tenor ils princips dal dretg chantunal da finanzas.

2 Il preventiv ed il quint annual da la Dretgira superiura e da las dretgiras regiunalas cumpiglian   er   las   entradas   e   las   expensas   da   las   autoritads   da   mediaziun   ch'èn affiliadas ad ellas.

3 La Dretgira superiura decretescha in'ordinaziun che regla la cumpetenza da las dretgiras regiunalas e da las autoritads da mediaziun da decider davart ils credits sco er   ulteriurs   detagls   davart   lur   finanzas   e   davart   lur   contabilitad.   L'emprim   ston vegnir   tadlads   il   departament   ch'è   cumpetent   per   las   finanzas,   la   Controlla   da finanzas, las dretgiras regiunalas e las autoritads da mediaziun.

4 En   cunvegnientscha   cun   il   departament   ch'è   cumpetent   per   las   finanzas   po   la Dretgira   superiura   surdar   a   l'Administraziun   da   finanzas   cunter   indemnisaziun incumbensas da finanzas e da contabilitad.

Collavuraturas e collavuraturs da las autoritads giudizialas

Art.  7 1 Las   autoritads   giudizialas   disponan   da   las   collavuraturas   e   dals   collavuraturs ch'ellas dovran per liquidar las fatschentas en moda speditiva ed en auta qualitad.

2 La Dretgira superiura dumonda il Cussegl grond per ils meds finanzials necessaris per las collavuraturas ed ils collavuraturs da la Dretgira superiura, da la Dretgira da giustia e da las ulteriuras autoritads giudizialas. L'emprim taidla ella las autoritads pertutgadas.

3 La   Dretgira   superiura   attribuescha   las   plazzas   da   las   collavuraturas   e   dals collavuraturs da la Dretgira superiura, da la Dretgira da giustia e da las ulteriuras autoritads giudizialas a las classas da funcziun tenor il dretg chantunal da persunal.

Avant la classificaziun da las plazzas consultescha ella l'Uffizi chantunal da persunal e taidla las autoritads pertutgadas.

4 L'engaschament   e   la   disditga   da   las   collavuraturas   e   dals   collavuraturs   sco   er l'execuziun dals dretgs e da las obligaziuns che resultan dal contract da lavur da dretg public èn chaussa da l'autoritad giudiziala, per la quala las collavuraturas ed ils collavuraturs lavuran.

2.2. PROCEDURA

Lingua da procedura

Art.  8 1 Las linguas da procedura da las autoritads giudizialas sa drizzan tenor la Lescha da linguas dal chantun Grischun6).

6) DG 492.100

3

173.000

Direcziun da la procedura

Art.  9 1 Las parsuras ed ils parsuras ubain las derschadras ed ils derschaders ch'ellas ed els han designà, mainan la procedura sco derschadras u derschaders d'instrucziun fin a la decisiun finala e pronunzian, sche necessari, decisiuns preventivas.

2 Ellas   ed   els   stritgan   la   procedura   sco   liquidada,   sche   l'interess   giuridicamain relevant vi da la decisiun scada durant la procedura en spezial pervia da retratga, pervia da renconuschientscha u pervia d'enclegientscha.

Abilitad da concluder

Art.  10 1 Per   far   tractativas   valaivlas   e   per   prender   conclus   valaivels   ston   las   autoritads giudizialas esser occupadas cumplettamain.

Votaziun

Art.  11 1 Cura che la decisiun vegn prendida, è mintga commembra e commember da las autoritads giudizialas obligà da vuschar.

2 Las autoritads giudizialas fan las votaziuns en moda averta.

3 En cas da paritad da las vuschs decida la parsura u il parsura.

Decisiuns circularas

Art.  12 1 Las dretgiras pon decider sin via circulara.

2 Decisiuns   circularas   ston   vegnir   prendidas   unanimamain.   Mintga   derschadra   e derschader po pretender ina tractativa a bucca.

Documents da las decisiuns

Art.  13 1 Las decisiuns da las autoritads da mediaziun vegnan suttascrittas da la parsura u dal parsura.

2 Las decisiuns da las dretgiras vegnan suttascrittas da la parsura u dal parsura e da l'actuara u da l'actuar. Observond las prescripziuns dal dretg federal po l'urden da gestiun reglar autramain las suttascripziuns.

Actuariat

Art.  14 1 Las   actuaras   ed   ils   actuars   coopereschan   a   las   proceduras   giudizialas   tenor   las instrucziuns da la parsura u dal parsura. En il process da decisiun han ellas ed els vusch consultativa.

2 Las autoritads giudizialas pon surdar ulteriuras incumbensas a las actuaras ed als actuars.

4

173.000

Secret d'uffizi

Art.  15 1 Fatgs, dals quals las commembras ed ils commembers da las autoritads giudizialas sco   er   lur   collavuraturas   e   collavuraturs   survegnan   enconuschientscha   en   ina procedura giudiziala u en ina procedura da mediaziun, èn da tegnair secrets.

2 Il secret d'uffizi vala er per expertas ed experts, per interpretas ed interprets sco er per  ulteriuras  persunas  che  vegnan  engaschadas  da  las  autoritads  giudizialas  per proceduras giudizialas u per proceduras da mediaziun. La parsura u il parsura sto far attent questas persunas a l'obligaziun da discreziun sco er a las consequenzas en cas ch'ellas violeschan questa obligaziun.

3 Persunas tenor l'alinea 1 e l'alinea 2 dastgan s'exprimer mo davart fatgs, dals quals ellas han survegnì enconuschientscha en ina procedura giudiziala u en ina procedura da mediaziun, u consegnar actas da talas proceduras mo, sche la Dretgira superiura las   ha   deliberadas   dal   secret   d'uffizi.   Resalvadas   restan   obligaziuns   uffizialas   da denunzia,   d'annunzia   e   da   cooperaziun   sco   er   dretgs   uffizials   da   denunzia, d'annunzia e da cooperaziun.

2.3. PUBLICITAD

Tractativas giudizialas

Art.  16 1 Il termin e l'object da las tractativas giudizialas ston vegnir rendids accessibels a la publicitad en moda adattada.

2 Las tractativas giudizialas èn publicas, cun excepziun da las tractativas.

3 La   parsura   u   il   parsura   excluda   la   publicitad   dal   tuttafatg   u   per   part   da   las tractativas:

a)

b)

sch'i existan prescripziuns legalas divergentas;

sche quai è necessari per motivs impurtants, en spezial per proteger l'urden public e la morala publica u l'interess degn da vegnir protegì d'ina persuna pertutgada.

4 Registraziuns visualas e sonoras da las tractativas giudizialas èn scumandadas.

5 Las partidas sco er las represchentantas legalas ed ils represchentants legals ston cumparair   a   las   tractativas   en   vestgadira   correcta   che   respecta   la   dignitad   da   la dretgira.

Decisiuns giudizialas

Art.  17 1 Las dretgiras rendan accessiblas lur decisiuns a la publicitad en ina furma adequata.

2 La Dretgira superiura publitgescha per regla sias decisiuns. Sch'ella na decida betg unanimamain   davart   dumondas   giuridicas   d'impurtanza   fundamentala,   po   ina commembra u in commember da la Dretgira superiura, ch'è participada u participà a la   decisiun,   pretender   d'integrar   l'opiniun   minoritara   motivada   en   l'agiunta   d'ina decisiun.

3 Las dretgiras regiunalas publitgeschan decisiuns d'interess public.

5

173.000

Infurmaziun

Art.  18 1 La Dretgira superiura decretescha in'ordinaziun che regla, co che las autoritads giudizialas infurmeschan la publicitad.

2 En questa ordinaziun po ella reglar l'admissiun sco er ils dretgs e las obligaziuns da las   rapportadras   e   dals   rapportaders   da   dretgira   e   prevair   sancziuns   en   cas   da cuntravenziuns.

2.4. STATUS GIURIDIC DA L'ENGASCHAMENT DA LAS COMMEMBRAS E DALS COMMEMBERS DA LAS AUTORITADS GIUDIZIALAS

b)

Commembras e commembers da las autoritads giudizialas

Art.  19 1 L'activitad da giurisdicziun vegn exequida da las commembras e dals commembers da las autoritads giudizialas en uffizi principal ed en uffizi accessoric.

2 Commembras e commembers da las autoritads giudizialas en uffizi principal èn:

a)

las   derschadras   superiuras   ordinarias   ed   extraordinarias   ed   ils   derschaders superiurs ordinaris ed extraordinaris;

las   derschadras   regiunalas   ordinarias   ed   extraordinarias   ed   ils   derschaders regiunals   ordinaris   ed   extraordinaris   che   lavuran   en   in   pensum   parzial   u cumplain fixà ordavant;

las mediaturas ed ils mediaturs.

c)

3 Commembras e commembers da las autoritads giudizialas en uffizi accessoric èn:

a)

la presidenta u il president sco er las ulteriuras commembras ed ils ulteriurs commembers da la Dretgira da giustia e lur substituziuns;

las   derschadras   regiunalas   ed   ils   derschaders   regiunals   che   lavuran   en   in pensum parzial che dependa da la chargia da lavur;

las substituziuns da las mediaturas e dals mediaturs;

las ulteriuras commembras ed ils ulteriurs commembers da las autoritads da mediaziun per dumondas da locaziun e lur substituziuns;

las   commembras   ed   ils   commembers   da   l'Autoritad   da   mediaziun   per dumondas d'egualitad e lur substituziuns.

b)

c)

d)

e)

Sarament u empermischun solenna

Art.  20 1 Avant ch'entrar en uffizi fan las commembras ed ils commembers da las autoritads giudizialas in sarament u in'empermischun solenna ch'ellas ed els adempleschian conscienziusamain lur obligaziuns.

2 Il sarament u l'empermischun solenna fan:

a)

la presidenta u il president da la Dretgira superiura, la vicepresidenta u il vicepresident da la Dretgira superiura sco er las ulteriuras commembras ed ils ulteriurs commembers da la Dretgira superiura davant il Cussegl grond;

6

173.000

b)

c)

d)

e)

f)

la   presidenta   u   il   president   da   la   Dretgira   da   giustia,   las   ulteriuras commembras ed ils ulteriurs commembers da la Dretgira da giustia sco er las duas substitutas u ils dus substituts davant il Cussegl grond;

las presidentas ed ils presidents da las dretgiras regiunalas davant la Dretgira superiura (dretgira collectiva);

las   commembras   ed   ils   commembers   da   las   dretgiras   regiunalas   davant   la presidenta u il president da la dretgira regiunala respectiva;

las   commembras   ed   ils   commembers   da   l'Autoritad   da   mediaziun   per dumondas   d'egualitad   sco   er   lur   substituziuns   davant   la   presidenta   u   il president da la Dretgira superiura;

las   commembras   ed   ils   commembers   dals   uffizis   da   mediaziun   e   da   las autoritads da mediaziun per dumondas da locaziun sco er lur substituziuns davant la presidenta u il president da la dretgira regiunala, a la quala ellas ed els èn affiliads.

3 Il   sarament   e   l'empermischun   solenna   han   la   suandanta   formulaziun:   "Vus   sco presidenta   elegida   /   president   elegì   (derschadra   elegida   /   derschader   elegì, commembra elegida / commember elegì) da la Dretgira superiura (da la Dretgira da giustia / da la dretgira regiunala / da l'autoritad da mediaziun) engirais davant Dieu (empermettais) d'ademplir tut las obligaziuns da Voss uffizi tenor meglier savair e pudair." – "Jau engir (jau empermet)."

Art.  21

Salarisaziun 1. derschadras superiuras e derschaders superiurs 1 En cas d'in pensum cumplain importa il salari annual, inclusiv il 13. salari mensil:

a)

per la presidenta u il president da la Dretgira superiura 107 pertschient dal maximum da la classa da salari la pli auta tenor il dretg chantunal da persunal;

per la vicepresidenta u il vicepresident e per las ulteriuras commembras ed ils ulteriurs   commembers   da   la   cumissiun   administrativa   105   pertschient   dal maximum da la classa da salari la pli auta tenor il dretg chantunal da persunal;

per las derschadras superiuras restantas ed ils derschaders superiurs restants 103 pertschient dal maximum da la classa da salari la pli auta tenor il dretg chantunal da persunal.

b)

c)

2 Sch'ina derschadra superiura u in derschader superiur lavura en in pensum parzial, vegn il salari pajà en proporziun dal grad d'occupaziun.

Art.  22

2. ulteriuras commembras ed ulteriurs commembers da las autoritads giudizialas en uffizi principal

1 La Dretgira superiura attribuescha las plazzas da las ulteriuras commembras e dals ulteriurs commembers da las autoritads giudizialas en uffizi principal a las classas da funcziun tenor il dretg chantunal da persunal. Avant la classificaziun da las plazzas consultescha ella l'Uffizi chantunal da persunal.

7

173.000

2 Il   salari   da   las   ulteriuras   commembras   e   dals   ulteriurs   commembers   da   las autoritads giudizialas en uffizi principal correspunda al maximum da la classa da funcziun decisiva.

3 Sche   las   ulteriuras   commembras   ed   ils   ulteriurs   commembers   da   las   autoritads giudizialas en uffizi principal lavuran en in pensum parzial, vegn il salari pajà en proporziun dal grad d'occupaziun.

Art.  23

3. commembras e commembers da las autoritads giudizialas en uffizi accessoric

1 Las   commembras   ed   ils   commembers   da   las   autoritads   giudizialas   en   uffizi accessoric vegnan salarisads per l'activitad giudiziala en furma:

a)

d'ina   diaria   u   d'ina   indemnisaziun   da   cooperaziun,   sch'ellas   ed   els   èn participads ad ina decisiun circulara;

d'in supplement, sch'ellas ed els mainan ina procedura.

b)

2 Il dretg da salarisaziun resulta tras l'attribuziun d'ina fatschenta. Sch'ina fatschenta scroda u sch'ina commembra u in commember d'ina autoritad giudiziala en uffizi accessoric   na   po   betg   cooperar   per   motivs   persunals,   sto   la   salarisaziun   vegnir reducida.

3 La Dretgira superiura decretescha in'ordinaziun che regla l'autezza da la diaria, da l'indemnisaziun da cooperaziun e dals supplements sco er ils ulteriurs detagls da la salarisaziun da las commembras e dals commembers da las autoritads giudizialas en uffizi   accessoric.   Ella   po   divergiar   da   las   tariffas   previsas   en   l'artitgel 70   da   la Lescha   davart   la   relaziun   da   lavur   da   las   collavuraturas   e   dals   collavuraturs   dal chantun Grischun7).

Vacanzas

Art.  24 1 Las   commembras   ed   ils   commembers   da   las   autoritads   giudizialas   en   uffizi principal survegnan mintga onn tuttina bleras vacanzas sco las collavuraturas ed ils collavuraturs chantunals da la medema gruppa da vegliadetgna.

2 Sin l'onn chalendar suandant dastgan vegnir transferids maximalmain 10 dis da vacanzas.

3 Ina indemnisaziun finanziala da dis da vacanzas betg retratgs è exclusa.

Demissiun

Art.  25 1 Las commembras ed ils commembers da las autoritads giudizialas pon sa retrair en scrit da l'uffizi da derschadra u da derschader per la fin da mintga mais, observond in termin da 6 mais. Demissiuns parzialas èn admissiblas mo sut las premissas previsas en questa lescha.

7) DG 170.400

8

173.000

2 La decleraziun da demissiun vegn drizzada:

a)

da las commembras e dals commembers da la Dretgira superiura sco er da la Dretgira da giustia a la cumissiun dal Cussegl grond ch'è cumpetenta per la giustia;

da   las   commembras   e   dals   commembers   da   las   dretgiras   regiunalas   e   da l'Autoritad da mediaziun per dumondas d'egualitad a la Dretgira superiura;

da las commembras e dals commembers dals uffizis da mediaziun e da las autoritads   da   mediaziun   per   dumondas   da   locaziun   a   la   dretgira   regiunala respectiva.

b)

c)

Qualificaziun

Art.  26 1 Las commembras ed ils commembers da las autoritads giudizialas èn qualifitgads per l'uffizi da derschadra u da derschader.

2 Las   commembras   ed   ils   commembers   da   las   dretgiras   en   uffizi   principal   han terminà   ina   scolaziun   da   giurisprudenza   ed   han   per   regla   acquistà   la   patenta d'advocata u d'advocat, las mediaturas ed ils mediaturs han terminà ina scolaziun da giurisprudenza e per regla ina scolaziun da mediaziun.

3 Per eleger las commembras ed ils commembers da las autoritads giudizialas ston las   linguas   da   procedura   da   l'autoritad   giudiziala   respectiva   vegnir   resguardadas commensuradamain.

4 La Dretgira superiura po decretar las disposiziuns executivas necessarias.

Perdita da la qualificaziun

Art.  27 1 Sch'ina commembra u in commember d'ina autoritad giudiziala perda dal tuttafatg u per part l'abilitad d'exequir l'uffizi da derschadra u da derschader durant la durada d'uffizi pervia da la restricziun da la sanadad corporala, spiertala u psichica, finescha quest uffizi:

a)

en cas d'ina incapacitad da lavurar che pertutga la plazza da lavur, sche la commembra u il commember n'ha betg exequì l'activitad giudiziala durant totalmain 12 mais;

en   ils   ulteriurs   cas,   sche   la   commembra   u   il   commember   d'ina   autoritad giudiziala   po   retrair   ina   renta   d'invaliditad   tenor   la   Lescha   federala   davart l'assicuranza d'invaliditad8), premess che questa renta saja vegnida fatga valair a temp, il pli tard dentant 24 mais suenter l'entrada da l'incapacitad da lavurar cumplaina u parziala.

b)

8) CS 831.20

9

173.000

Art.  28

Incumpatibilitad 1. occupaziun accessorica

1 Las   commembras   ed   ils   commembers   da   las   autoritads   giudizialas   na   dastgan exequir naginas occupaziuns accessoricas che pudessan disfavurisar l'execuziun da l'uffizi, l'independenza u la reputaziun da l'autoritad giudiziala, a la quala ellas ed els appartegnan.

2 Las commembras ed ils commembers da las autoritads giudizialas na dastgan en spezial:

a)

betg represchentar persunas davant l'autoritad giudiziala, a la quala ellas ed els appartegnan;

betg represchentar persunas en proceduras che ston vegnir giuditgadas – en cas d'in recurs – da l'autoritad giudiziala, a la quala ellas ed els appartegnan;

betg lavurar per in'autoritad, nua che l'autoritad giudiziala, a la quala ellas ed els   appartegnan,   sto   giuditgar   ils   acts   e   las   decisiuns   en   cas   da   dispita.

Excepziuns pon vegnir previsas tras lescha.

b)

c)

3 Las   commembras   ed   ils   commembers   da   las   autoritads   giudizialas   en   uffizi principal na dastgan ultra da quai en spezial:

a)

betg exequir in auter uffizi u in'autra activitad da gudogn, sch'ellas ed els exequeschan l'activitad giudiziala en in pensum  cumplain. Excepziuns pon vegnir previsas u permessas tras lescha;

betg exequir in auter uffizi u in'autra activitad da gudogn che dat – ensemen cun l'activitad giudiziala ch'ellas ed els exequeschan en in pensum parzial – dapli ch'in pensum cumplain. Excepziuns pon vegnir previsas u permessas tras lescha.

b)

4 Occupaziuns accessoricas dovran ina permissiun, sche:

a)

b)

ellas cuntegnan la pussaivladad d'ina incumpatibilitad;

i sa tracta d'in auter uffizi u d'ina autra activitad da gudogn che dat – ensemen cun l'uffizi da derschadra u da derschader – dapli ch'in pensum cumplain;

i vegn duvrà temp da lavur per questas occupaziuns.

c)

5 La   Dretgira   superiura   decretescha   in'ordinaziun   che   regla   ils   detagls   davart   las occupaziuns accessoricas ch'èn scumandadas e che dovran ina permissiun sco er davart la procedura da permissiun.

2. cun la persuna

Art.  29 1 Las suandantas persunas na dastgan betg appartegnair a medem temp a la medema autoritad giudiziala sco commembras e commembers:

persunas ch'èn maridadas ina cun l'autra;

a)

persunas ch'èn parentas ina cun l'autra en lingia directa u fin il terz grad en b)

lingia laterala;

persunas ch'èn quinadas ina cun l'autra en lingia directa u fin il terz grad en lingia laterala.

c)

2 Ils motivs d'exclusiun per persunas maridadas ina cun l'autra valan confurm al senn per partenadis registrads e per communitads da vita facticas.

10

173.000

3 Ils   motivs   d'exclusiun   tenor   l'alinea 1 litera c   na   valan   betg   vinavant   suenter   la schliaziun da la lètg, dal partenadi registrà u da la communitad da vita factica.

4 Elegida è quella persuna ch'era fin ussa en uffizi u che survegn la maioritad da las vuschs en cas d'ina nova elecziun il medem mument. En cas d'ina elecziun taciturna decida la sort davart la precedenza.

Art.  30

Temp da lavur 1. commembras e commembers da las autoritads giudizialas en uffizi principal

1 Il temp da lavur emnil per las commembras ed ils commembers da las autoritads giudizialas en uffizi principal importa 42 uras en cas d'in pensum cumplain.

2 Sche las commembras ed ils commembers da las autoritads giudizialas en uffizi principal lavuran en in pensum parzial, sa reducescha lur temp da lavur tenor il grad d'occupaziun.

3 Las   commembras   ed   ils   commembers   da   las   autoritads   giudizialas   en   uffizi principal èn dispensads da la registraziun dal temp da lavur.

Art.  31

2. commembras e commembers da las autoritads giudizialas en uffizi accessoric

1 Il   temp   da   lavur   da   las   commembras   e   dals   commembers   da   las   autoritads giudizialas en uffizi accessoric sa drizza tenor la chargia da lavur.

2 Ellas   ed   els   ston   registrar   lur   temp   da   lavur,   sche   quai   è   necessari   per   lur salarisaziun.

Art.  32

Obligaziun d'infurmaziun 1. relaziuns d'interess

1 Il mument da l'entrada en uffizi infurmeschan las commembras ed ils commembers da las autoritads giudizialas la Dretgira superiura davart:

a)

b)

occupaziuns da gudogn principalas ed accessoricas;

activitads en gremis da direcziun e da surveglianza da corporaziuns, d'instituts e da fundaziuns da dretg privat e public;

funcziuns   permanentas   da   direcziun   e   da   cussegliaziun   da   persunas   e   da gruppas d'interess;

la cooperaziun a cumissiuns ed ad auters organs da la Confederaziun, dals chantuns e da las vischnancas.

c)

d)

2 Las commembras ed ils commembers da las autoritads giudizialas infurmeschan la Dretgira superiura al cumenzament da l'onn d'uffizi, sche lur situaziun è sa midada areguard ina u pliras da las activitads tenor l'alinea 1.

3 La   Dretgira   superiura   procura   che   las   obligaziuns   da   transparenza   vegnian observadas. Ella maina in register davart las relaziuns d'interess e publitgescha quel.

Il secret professiunal resta resalvà.

11

173.000

2. procedura penala

Art.  33 1 Las commembras ed ils commembers da las autoritads giudizialas ston infurmar immediatamain l'autoritad da surveglianza davart proceduras penalas che vegnan avertas cunter ellas ed els durant la durada d'uffizi, che pudessan vegnir inscrittas en il register penal ed esser visiblas sin l'extract privat.

Domicil

Art.  34 1 Il pli tard cura ch'ellas ed els entran en uffizi, prendan las commembras ed ils commembers da las autoritads giudizialas domicil en il chantun.

Limita da vegliadetgna

Art.  35 1 Las   commembras   ed   ils   commembers   da   las   autoritads   giudizialas   en   uffizi principal dastgan exequir l'uffizi da derschadra u da derschader fin maximalmain la fin da l'onn ch'ellas ed els cumpleneschan il 68. onn da vegliadetgna.

2 Las   commembras   ed   ils   commembers   da   las   autoritads   giudizialas   en   uffizi accessoric dastgan exequir l'uffizi da derschadra u da derschader fin maximalmain la fin da l'onn ch'ellas ed els cumpleneschan il 70. onn da vegliadetgna.

Regulaziuns cumplementaras

Art.  36 1 Sch'i   n'existan   naginas   disposiziuns   divergentas   e   sche   quai   è   cumpatibel   cun l'independenza   giudiziala,   valan   las   regulaziuns   dal   dretg   chantunal   da   persunal confurm   al   senn   per   la   relaziun   d'engaschament   da   las   commembras   e   dals commembers da las autoritads giudizialas.

3. Autoritads giudizialas

3.1. DRETGIRA SUPERIURA

3.1.1. Organisaziun generala

Partiziuns

Art.  37 1 La dretgira collectiva nominescha partiziuns per l'activitad da giurisdicziun. Ella po sutdivider questas partiziuns en chombras.

2 La   cumposiziun   da   las   partiziuns   e   d'eventualas   chombras   sto   vegnir communitgada publicamain.

12

173.000

Cumposiziun

Art.  38 1 La Dretgira superiura decida per regla en ina cumposiziun da trais derschadras e derschaders.

2 Davart   dumondas   giuridicas   d'impurtanza   fundamentala   decida   la   Dretgira superiura en ina cumposiziun da tschintg derschadras e derschaders.

3 Sch'in med legal è evidentamain inadmissibel u evidentamain motivà u nunmotivà, decida la parsura u il parsura en cumpetenza da derschadra singula respectivamain da derschader singul.

4 Sin   ordinaziun   da   la   parsura   u   dal   parsura   decida   la   Dretgira   superiura   en   ina cumposiziun da trais davart fatschentas, per las qualas è previsa ina cumpetenza da derschadra singula u da derschader singul, ed en ina cumposiziun da tschintg davart fatschentas, per las qualas è previsa ina cumposiziun da trais.

5 Per tscherts secturs po la lescha prevair ina cumposiziun da tschintg ubain ina cumpetenza da derschadra singula u da derschader singul.

Substituziun

Art.  39 1 Las   derschadras   ed   ils   derschaders   èn   obligads   da   far   substituziun   en   autras partiziuns.

2 Sche la Dretgira superiura na po betg vegnir occupada cumplettamain per motivs d'impediment   u   da   recusaziun,   designescha   la   cumissiun   dal   Cussegl   grond   ch'è cumpetenta per la giustia ina substituziun or dal circul da las commembras e dals commembers da las dretgiras regiunalas en uffizi principal; la substituziun sto manar la procedura en las medemas linguas sco la commembra u il commember che duai vegnir remplazzà.

Art.  40

Administraziun giudiziala 1. dretgira collectiva

c)

1 A la dretgira collectiva appartegnan las commembras ed ils commembers ordinaris.

2 Ella ha las suandantas incumbensas:

decretar ordinaziuns giudizialas;

a)

deliberar – per mauns dal Cussegl grond – il preventiv, il quint annual ed il b)

rapport da gestiun da la Dretgira superiura sco er da las autoritads giudizialas che stattan sut sia surveglianza;

deliberar   –   per   mauns   dal   Cussegl   grond   –   propostas,   cun   las   qualas   la Regenza duai vegnir incumbensada d'elavurar projects da lescha u projects constituziunals che pertutgan l'administraziun giudiziala;

nominar las partiziuns ed eventualas chombras;

nominar las parsuras ed ils parsuras da las partiziuns e d'eventualas chombras e reglar las substituziuns;

eleger   las   ulteriuras   commembras   ed   ils   ulteriurs   commembers   da   la cumissiun   administrativa   sco   er   las   ulteriuras   persunas   che   ston   vegnir elegidas da la Dretgira superiura;

d)

e)

f)

13

173.000

g)

h)

i)

j)

k)

coordinar la giurisdicziun tranter las partiziuns;

proponer   la   destituziun   da   l'uffizi   da   commembras   e   commembers   da   la Dretgira superiura;

engaschar e relaschar las collavuraturas ed ils collavuraturs en plazza fixa;

deliberar consultaziuns;

ulteriuras   incumbensas   che   vegnan   delegadas   ad   ella   tras   lescha   u   tras ordinaziun.

3 Ils   conclus   da   la   dretgira   collectiva   èn   valaivels,   sche   almain   dus   terzs   da   las commembras e dals commembers da la dretgira collectiva coopereschan a la sesida u a la procedura da circulaziun.

2. cumissiun administrativa

Art.  41 1 A   la   cumissiun   administrativa   appartegnan   la   presidenta   u   il   president,   la vicepresidenta u il vicepresident sco er maximalmain trais ulteriuras commembras ed   ulteriurs   commembers   da   la   Dretgira   superiura.   Cun   occupar   la   cumissiun administrativa ston las linguas chantunalas vegnir resguardadas commensuradamain.

2 Las   ulteriuras   commembras   ed   ils   ulteriurs   commembers   da   la   cumissiun administrativa vegnan elegids mintgamai suenter las elecziuns da renovaziun per 4 onns or dal circul da las derschadras e dals derschaders ordinaris. Ina reelecziun è admissibla ina giada.

3 La cumissiun administrativa ademplescha tut las incumbensas da l'administraziun giudiziala che n'èn betg attribuidas ad in auter organ. Ella ha cunzunt las suandantas incumbensas:

a)

prender   decisiuns   da   surveglianza   ierarchica   cunter   commembras   e commembers da la Dretgira superiura, nun ch'il Cussegl grond saja cumpetent en chaussa;

exequir la surveglianza e la surveglianza suprema da las autoritads giudizialas sco er da lur commembras e commembers, nun che la dretgira collectiva saja cumpetenta en chaussa e premess che questas incumbensas na vegnian betg delegadas en l'urden da gestiun ad in auter gremi u al presidi;

prender decisiuns areguard il dretg da persunal, nun che la dretgira collectiva saja cumpetenta en chaussa;

exequir il dretg da surpigliar obligaziuns en il rom dal preventiv approvà, nun che questa cumpetenza da far expensas saja delegada en l'urden da gestiun al presidi ubain a la secretaria generala u al secretari general.

b)

c)

d)

4 Ils conclus da la cumissiun administrativa èn valaivels, sche almain dus terzs da las commembras e dals commembers da la cumissiun administrativa coopereschan a la sesida u a la procedura da circulaziun.

3. presidi

Art.  42 1 La presidenta u il president:

a)

b)

represchenta la Dretgira superiura vers anora;

presidiescha la dretgira collectiva e la cumissiun administrativa;

14

173.000

c)

d)

e)

prepara   las   fatschentas   per   la   dretgira   collectiva   e   per   la   cumissiun administrativa;

exequescha las decisiuns dals organs directivs da las dretgiras;

ademplescha ulteriuras incumbensas che vegnan delegadas ad ella u ad el tras lescha u tras ordinaziun.

2 Sche   la   presidenta   u   il   president   è   impedì,   vegn   ella   u   el   represchentà   da   la vicepresidenta u dal vicepresident. Ad ella u ad el cumpetan las incumbensas e las cumpetenzas presidialas.

Urden da gestiun

Art.  43 1 La Dretgira superiura decretescha in urden da gestiun che regla sia organisaziun e la gestiun da sias fatschentas.

3.1.2. Derschadras e derschaders

Cumposiziun

Art.  44 1 La   Dretgira   superiura   sa   cumpona   d'ina   presidenta   u   d'in   president,   d'ina vicepresidenta   u   d'in   vicepresident   sco   er   da   las   ulteriuras   commembras   e   dals ulteriurs commembers en uffizi principal ch'èn necessaris per liquidar las fatschentas en moda speditiva ed en auta qualitad. Il volumen total da plazzas importa almain 11 equivalents a temp cumplain.

2 Il Cussegl grond fixescha il volumen total da plazzas mintgamai avant las elecziuns da   renovaziun.   El   na   sto   betg   observar   il   grad   d'occupaziun   minimal   da 50 pertschient d'ina plazza.

3 Sche   la   Dretgira   superiura   n'è   betg   en   cas   da   dumagnar   la   chargia   da   lavur ordinaria   cun   il   volumen   total   da   plazzas   fixà   a   chaschun   da   las   elecziuns   da renovaziun, auza il Cussegl grond la dotaziun en la dimensiun necessaria.

4 Sch'ina derschadra superiura u in derschader superiur demissiunescha u na sa metta betg pli a disposiziun per ina reelecziun, examinescha il Cussegl grond, sch'i po vegnir desistì dal tuttafatg u per part da reoccupar la plazza.

Dumber e grad d'occupaziun

Art.  45 1 Avant l'elecziun fixescha il Cussegl grond – sin proposta da la Dretgira superiura – il   dumber   da   derschadras   superiuras   e   derschaders   superiurs   sco   er   lur   grad d'occupaziun.

2 Sco presidenta u president e sco vicepresidenta u vicepresident pon vegnir elegidas mo   persunas   ch'exequeschan   l'uffizi   da   derschadra   u   da   derschader   cun   in   grad d'occupaziun   d'almain   80 pertschient   d'ina   plazza.   Las   ulteriuras   derschadras superiuras ed ils ulteriurs derschaders superiurs lavuran cun in grad d'occupaziun d'almain   50 pertschient   d'ina   plazza,   uschenavant   che   la   lescha   na   prevesa   betg insatge auter.

15

173.000

3 Suenter avair tadlà la Dretgira superiura po il Cussegl grond divider plazzas, per las qualas naginas commembras e nagins commembers en uffizi  na sa mettan a disposiziun   per   ina   reelecziun,   en   plazzas   parzialas   cun   in   grad   d'occupaziun d'almain   50 pertschient   d'ina   plazza.   Quest   proceder   vala   confurm   al   senn   per elecziuns cumplementaras e substitutivas sco er per demissiuns parzialas.

Art.  46

Midada dal grad d'occupaziun en consequenza d'ina naschientscha u d'ina adopziun

1 Las   commembras   ed   ils   commembers   da   la   Dretgira   superiura   che   daventan geniturs  en  consequenza  d'ina  naschientscha  u  d'ina  adopziun,  han  il  dretg  d'ina reducziun dal grad d'occupaziun per maximalmain 20 pertschient d'ina plazza. Il grad d'occupaziun na dastga betg crudar sut 50 pertschient d'ina plazza.

2 Il   dretg   d'ina   reducziun   sto   vegnir   fatg   valair   il   pli   tard   6 mais   suenter   la constituziun da la relaziun da figlialanza.

3 Sch'ina   commembra   u   in   commember   reducescha   il   grad   d'occupaziun,   po   la Dretgira superiura auzar – cun lur consentiment – il grad d'occupaziun d'ina u da pliras autras commembras ubain d'in u da plirs auters commembers en la dimensiun correspundenta.

4 Sch'ils   pertschients   da   plazzas   che   vegnan   libers   pervia   da   la   midada   dal   grad d'occupaziun na pon betg vegnir occupads entaifer la dretgira, stgaffescha il Cussegl grond ina nova plazza da derschadra u da derschader ed occupescha questa plazza.

5 L'occupaziun po vegnir cumenzada en ina dimensiun reducida, uschespert ch'ina autra commembra u in auter commember ha extendì u cumenzà da nov sia activitad en la dimensiun da la reducziun, il pli tard dentant l'emprim di dal mais suenter la scadenza dad 1 onn dapi la constituziun da la relaziun da figlialanza.

Art.  47 Midada dal grad d'occupaziun durant la durada d'uffizi 1 Durant la durada d'uffizi po la Dretgira superiura midar il grad d'occupaziun da las derschadras   superiuras   e   dals   derschaders   superiurs   cun   il   consentiment   da   la persuna pertutgada fin maximalmain la fin da la durada d'uffizi. Il volumen total da plazzas na dastga betg vegnir surpassà.

2 La Dretgira superiura sto dumandar in'elecziun cumplementara, sch'ina plazza cun in grad d'occupaziun d'almain 50 pertschient d'ina plazza vegn libra pervia da la midada dal grad d'occupaziun d'ina u da pliras commembras respectivamain d'in u da   plirs   commembers.   La   dumonda   da   la   Dretgira   superiura   cuntegna   las decleraziuns   da   demissiun   parziala   ch'èn   necessarias   per   la   midada   dals   grads d'occupaziun.

16

173.000

3 Sch'il volumen total da plazzas vegn sutpassà per main che 50 pertschient d'ina plazza   en   consequenza   da   midadas   dals   grads   d'occupaziun,   prenda   la   Dretgira superiura las mesiras necessarias per pudair garantir er vinavant che las fatschentas vegnian   liquidadas   en   moda   speditiva   ed   en   auta   qualitad.   Ils   custs   per   questas mesiras  na  dastgan  betg  esser  pli  auts  ch'ils  respargns  che  la  Dretgira  superiura cuntanscha   tras   la   midada   dal   grad   d'occupaziun   d'ina   u   da   pliras   commembras respectivamain d'in u da plirs commembers.

Art.  48

Procedura electorala 1. princip

1 En   scrutinis   separads   elegia   il   Cussegl   grond   la   presidenta   u   il   president,   la vicepresidenta u il vicepresident sco er las ulteriuras commembras ed ils ulteriurs commembers da la Dretgira superiura.

2 Exclus è il suandant:

a)

la reelecziun directa sco presidenta u president, sch'ella u el ha exequì questa funcziun durant l'entira durada d'uffizi precedenta;

l'elecziun   da   la   presidenta   u   dal   president   en   uffizi   sco   vicepresidenta   u vicepresident;

la reelecziun directa sco vicepresidenta u vicepresident, sch'ella u el ha exequì questa funcziun durant l'entira durada d'uffizi precedenta.

b)

c)

3 La maioritad che sto vegnir cuntanschida per in'elecziun vegn calculada tenor la Lescha   davart   ils   dretgs   politics   en   il   chantun   Grischun 9).   Dal   rest   sa   drizza   la procedura electorala tenor l'Urden da gestiun dal Cussegl grond10), uschenavant che questa lescha na prevesa betg insatge auter.

2. examen da qualificaziun

Art.  49 1 La cumissiun dal Cussegl grond ch'è cumpetenta per la giustia examinescha las qualificaziuns persunalas e professiunalas da las candidatas e dals candidats. Ella po involver   la   Dretgira   superiura   u   auters   organs.   Ella   po   suttametter   l'examen   da qualificaziun a la cundiziun che la candidatura vegnia inoltrada fin ad in tschert termin.

2 La cumissiun dal Cussegl grond ch'è cumpetenta per la giustia po examinar las qualificaziuns persunalas e professiunalas da las commembras e dals commembers da la Dretgira superiura che sa mettan a disposiziun per ina reelecziun. Sch'ella ha l'intenziun   da   classifitgar   sco   inadattà   ina   commembra   u   in   commember   da   la Dretgira   superiura   che   sa   metta   a   disposiziun   per   ina   reelecziun,   sto   ella communitgar quai a la persuna pertutgada a temp, avant la scadenza da la durada d'uffizi e dar a la Dretgira superiura la pussaivladad da prender posiziun.

3 La cumissiun infurmescha il Cussegl grond, sch'ella è da l'avis ch'ina persuna na saja  betg  adattada.  Ella  transmetta  al  Cussegl   grond  las  posiziuns  da  la  persuna pertutgada sco er da la Dretgira superiura per laschar prender enconuschientscha.

9) DG 150.100 10) DG 170.140

17

173.000

3. elecziun cumplementara ed elecziun substitutiva

Art.  50 1 Sch'ina plazza sto vegnir occupada da nov u sche betg tut las commembras ed ils commembers da la Dretgira superiura en uffizi na sa mettan a disposiziun per ina reelecziun,   publitgescha   la   cumissiun   dal   Cussegl   grond   ch'è   cumpetenta   per   la giustia uffizialmain la plazza.

2 En la publicaziun da la plazza che sto vegnir occupada vegn inditgada la fracziun che po far valair matematicamain questa plazza.

4. reelecziun

Art.  51 1 Las commembras ed ils commembers da la Dretgira superiura communitgeschan a la   cumissiun   dal   Cussegl   grond   ch'è   cumpetenta   per   la   giustia   ed   a   la   Dretgira superiura in onn e mez avant la scadenza da la durada d'uffizi, ch'ellas ed els veglian midar lur grad d'occupaziun en cas d'ina reelecziun.

2 La Dretgira superiura infurmescha la cumissiun dal Cussegl grond ch'è cumpetenta per la giustia davart proceduras da surveglianza ierarchica ch'ella ha realisà u avert cunter   commembras   e   commembers   da   la   Dretgira   superiura   durant   la   durada d'uffizi.

3 Las fracziuns pon interrogar las commembras ed ils commembers che sa mettan a disposiziun   per   ina   reelecziun,   davart   chaussas   da   l'administraziun   giudiziala, uschenavant che talas pertutgan lur qualificaziun.

Art.  52

Elecziun da derschadras e derschaders extraordinaris 1. circumstanzas extraordinarias 1 Derschadras e derschaders extraordinaris pon vegnir elegids:

a)

b)

per   la   durada   da   l'impediment,   sch'ina   derschadra   u   in   derschader   è previsiblamain   impedì   durant   plirs   mais   d'exequir   l'uffizi   pervia   da   la restricziun da la sanadad corporala, spiertala u psichica u per auters motivs;

per maximalmain 2 onns, sche la Dretgira superiura n'è betg pli en cas da liquidar dispitas giuridicas entaifer in termin adequat pervia d'ina chargia da lavur extraordinariamain gronda u sch'igl è da temair ch'in tal stadi resultia pervia d'in augment extraordinari da la chargia da lavur.

2. premissas persunalas e professiunalas

Art.  53 1 Las regulaziuns davart l'obligaziun da domicil, davart la limita da vegliadetgna e davart il proporz da fracziun na valan betg per las derschadras ed ils derschaders extraordinaris.

2 Las commembras ed ils commembers da las dretgiras regiunalas e da las autoritads da   mediaziun   sco   er   las   actuaras   ed   ils   actuars   èn   elegibels   sco   derschadras   e derschaders extraordinaris.

3 Per las derschadras ed ils derschaders extraordinaris valan dal rest las medemas premissas   persunalas   e   professiunalas   sco   per   las   derschadras   ed   ils   derschaders ordinaris.

18

173.000

3. cumpetenza e procedura

Art.  54 1 La cumissiun dal Cussegl grond ch'è cumpetenta per la giustia ha la cumpetenza definitiva per l'elecziun da derschadras e derschaders extraordinaris.

2 Cun l'elecziun da derschadras e derschaders extraordinaris fixescha ella il dumber da derschadras e derschaders extraordinaris, lur grad d'occupaziun e la durada da la relaziun d'occupaziun. In credit posteriur n'è betg necessari.

3 La procedura da l'elecziun da derschadras e derschaders extraordinaris po vegnir introducida sin dumonda da la Dretgira superiura u d'uffizi.

4 En cas d'urgenza temporala poi vegnir desistì da publitgar uffizialmain plazzas extraordinarias, sch'ina occupaziun da buna qualitad è garantida.

5 Dal rest valan l'artitgel 48 alinea 3 e l'artitgel 50 confurm al senn per la procedura da l'elecziun da derschadras e derschaders extraordinaris.

3.1.3. Actuariat

Cumposiziun e cundiziuns d'engaschament

Art.  55 1 La Dretgira superiura engascha il dumber necessari d'actuaras e d'actuars tenor las disposiziuns dal dretg chantunal da persunal. Ella fixescha il grad d'occupaziun.

2 Sco actuara u actuar po vegnir engaschada ina persuna che ha terminà ina scolaziun da giurisprudenza e che posseda per regla ina patenta d'advocata u d'advocat.

Occupaziuns accessoricas

Art.  56 1 Las actuaras ed ils actuars na dastgan exequir naginas occupaziuns accessoricas che pudessan disfavurisar l'execuziun da l'uffizi, l'independenza u la reputaziun da la Dretgira superiura.

2 En spezial na dastgan ellas ed els:

a)

betg represchentar partidas en proceduras che ston vegnir giuditgadas d'ina partiziun da la Dretgira superiura, a la quala ellas ed els èn attribuids;

betg represchentar partidas en proceduras che ston vegnir giuditgadas – en cas d'in recurs – d'ina partiziun da la Dretgira superiura, a la quala ellas ed els èn attribuids;

betg lavurar per in'autoritad, nua che la partiziun da la Dretgira superiura, a la quala ellas ed els èn attribuids, sto giuditgar ils acts e las decisiuns en cas da dispita.

b)

c)

3 Per activitads da gudogn independentas e dependentas dovri la permissiun da la Dretgira superiura.

4 Occupaziuns accessoricas gratuitas ston vegnir annunziadas a la Dretgira superiura.

19

173.000

Actuaras ed actuars ad hoc

Art.  57 1 La presidenta u il president sco er las parsuras ed ils parsuras da las partiziuns decidan, sch'i duajan vegnir incumbensads actuaras ed actuars ad hoc.

2 Sche lur pensum a la Dretgira superiura importa passa 40 pertschient d'ina plazza, valan   per   ellas   ed   els   las   medemas   disposiziuns   areguard   las   occupaziuns accessoricas sco per las actuaras ed ils actuars ordinaris.

3.1.4. Secretariat general

Incumbensas

Art.  58 1 La secretaria generala u il secretari general presidiescha l'administraziun giudiziala da la Dretgira superiura. Ella u el è cumpetent per las finanzas e per la contabilitad sco er per l'infrastructura da la Dretgira superiura.

2 La secretaria generala u il secretari general sa participescha a las sesidas da la dretgira collectiva e da la cumissiun administrativa cun vusch consultativa. Sut la direcziun da la presidenta u dal president prepara ella u el las fatschentas da la dretgira collectiva e da la cumissiun administrativa e realisescha quellas ensemen cun la presidenta u il president.

3.2. DRETGIRA CHANTUNALA DA MESIRAS REPRESSIVAS

Cumposiziun e posiziun

Art.  59 1 La Dretgira chantunala da mesiras repressivas sa cumpona d'ina derschadra singula u d'in derschader singul sco er da duas substitutas u substituts.

2 La Dretgira da mesiras repressivas è independenta en la giurisdicziun ed è obligada mo al dretg.

3 En reguard administrativ è ella integrada en ina dretgira regiunala. Là dispona ella d'ina adressa da consegna, po far diever da l'infrastructura da la dretgira regiunala designada e consultar sias collavuraturas e ses collavuraturs.

Designaziun

Art.  60 1 Sin   proposta   da   la   Dretgira   superiura   designescha   il   Cussegl   grond   las commembras ed ils commembers da la Dretgira chantunala da mesiras repressivas per ina durada da 4 onns or dal circul da las commembras e dals commembers da las dretgiras regiunalas en uffizi principal.

2 La   cumposiziun   da   la   Dretgira   chantunala   da   mesiras   repressivas   sto   vegnir annunziada a l'autoritad da surveglianza e vegnir publitgada uffizialmain.

20

173.000

Substituziun

Art.  61 1 Sche la derschadra singula u il derschader singul na po betg vegnir remplazzà tras ina substituziun per motivs d'impediment u da recusaziun, designescha la Dretgira superiura la substituziun or dal circul da las commembras e dals commembers da las dretgiras regiunalas en uffizi principal che presidieschan ina chombra penala e che n'appartegnan betg a la Dretgira chantunala da mesiras repressivas.

3.3. DRETGIRA DA GIUSTIA

Cumposiziun e posiziun

Art.  62 1 La   Dretgira   da   giustia   sa   cumpona   d'ina   presidenta   u   d'in   president,   da   duas ulteriuras commembras u commembers sco er da duas substitutas u substituts.

2 La Dretgira da giustia è independenta en la giurisdicziun ed è obligada mo al dretg.

3 Ella po nominar in secretariat ed in actuariat.

4 La Dretgira da giustia designescha sia sedia en l'urden da gestiun. La sedia sto esser situada en il chantun Grischun.

5 La   sedia   e   la   cumposiziun   da   la   Dretgira   da   giustia   ston   vegnir   publitgadas uffizialmain.

Premissas persunalas e professiunalas

Art.  63 1 Las commembras ed ils commembers da la Dretgira da giustia na dastgan:

a)

b)

2 Per las commembras ed ils commembers da la Dretgira da giustia valan dal rest las medemas   premissas   persunalas   e   professiunalas   sco   per   las   derschadras   ed   ils derschaders extraordinaris da la Dretgira superiura.

betg appartegnair ad in'autra autoritad giudiziala dal chantun Grischun;

betg pratitgar sco advocatas u advocats en il chantun Grischun.

Elecziun

Art.  64 1 En   scrutinis   separads   elegia   il   Cussegl   grond   la   presidenta   u   il   president,   las ulteriuras commembras ed ils ulteriurs commembers sco er las substitutas ed ils substituts da la Dretgira da giustia.

2 Elecziuns substitutivas durant la durada d'uffizi èn pussaivlas.

3 L'artitgel 48 fin l'artitgel 51 valan confurm al senn per la procedura electorala.

Cumposiziun

Art.  65 1 La Dretgira da giustia decida per regla en ina cumposiziun da trais derschadras e derschaders.

2 Sch'in med legal è evidentamain inadmissibel u evidentamain motivà u nunmotivà, decida la parsura u il parsura en cumpetenza da derschadra singula respectivamain da derschader singul.

21

173.000

Substituziun

Art.  66 1 Sche la Dretgira da giustia na po – per motivs da recusaziun u d'impediment – betg vegnir   cumplettada   cun   ina   substituziun   elegida,   designescha   la   cumissiun   dal Cussegl grond ch'è cumpetenta per la giustia ina substituziun per il temp fin che la procedura penala è terminada cun vigur legala u fin ch'il motiv da l'impediment croda previsiblamain davent.

2 La substituziun sto ademplir las medemas premissas persunalas e professiunalas sco la commembra u il commember che duai vegnir remplazzà.

Administraziun giudiziala

Art.  67 1 La presidenta u il president maina la Dretgira da giustia, surveglia sia gestiun e represchenta la dretgira vers anora.

2 Ella u el suttametta al Cussegl grond il preventiv sco er il quint annual ed il rapport da gestiun per l'approvaziun.

3 En il Cussegl grond represchenta la presidenta u il president da la Dretgira da giustia il preventiv sco er il quint annual ed il rapport da gestiun da la Dretgira da giustia.

Urden da gestiun

Art.  68 1 La Dretgira da giustia decretescha in urden da gestiun che regla sia organisaziun e la gestiun da sias fatschentas.

3.4. DRETGIRAS REGIUNALAS

3.4.1. Organisaziun generala

Chombras

Art.  69 1 Mintga dretgira regiunala nominescha ina chombra civila ed ina chombra penala e communitgescha publicamain lur cumposiziun.

Cumposiziun

Art.  70 1 Las dretgiras regiunalas decidan per regla en ina cumposiziun da trais derschadras e derschaders.

2 Davart   dumondas   giuridicas   d'impurtanza   fundamentala   decidan   ellas   en   ina cumposiziun da tschintg derschadras e derschaders.

3 Sch'ina   inoltraziun   è   evidentamain   inadmissibla   u   evidentamain   nunmotivada, decida la parsura u il parsura en cumpetenza da derschadra singula respectivamain da derschader singul.

22

173.000

4 Sin ordinaziun da la parsura u dal parsura decidan las dretgiras regiunalas en ina cumposiziun da trais davart fatschentas, per las qualas è previsa ina cumpetenza da derschadra singula u da derschader singul, ed en ina cumposiziun da tschintg davart fatschentas, per las qualas è previsa ina cumposiziun da trais.

5 Per tscherts secturs po la lescha prevair ina cumposiziun da tschintg ubain ina cumpetenza da derschadra singula u da derschader singul.

Substituziun

Art.  71 1 Las   derschadras   ed   ils   derschaders   èn   obligads   da   far   substituziun   en   l'autra chombra.

2 Sch'ina dretgira regiunala na po betg vegnir occupada cumplettamain per motivs d'impediment   u   da   recusaziun,   la   po   la   Dretgira   superiura   cumplettar   cun commembras   e   commembers   d'ina   autra   dretgira   regiunala   u   declerar   in'autra dretgira regiunala sco cumpetenta.

Art.  72

Administraziun giudiziala 1. dretgira collectiva

1 A   la   dretgira   collectiva   da   la   dretgira   regiunala   respectiva   appartegnan   las commembras ed ils commembers ordinaris.

2 Ella ha las suandantas incumbensas:

nominar las chombras;

a)

nominar las parsuras ed ils parsuras da las chombras e las substituziuns;

b)

eleger las vicepresidentas ed ils vicepresidents en uffizi accessoric;

c)

eleger   l'ulteriura   commembra   u   l'ulteriur   commember   da   la   cumissiun d)

administrativa.

3 Ils   conclus   da   la   dretgira   collectiva   èn   valaivels,   sche   almain   dus   terzs   da   las commembras e dals commembers da la dretgira collectiva coopereschan a la sesida u a la procedura da circulaziun.

2. cumissiun administrativa

Art.  73 1 A   la   cumissiun   administrativa   appartegnan   la   presidenta   u   il   president,   la vicepresidenta   u   il   vicepresident   sco   er   in'ulteriura   commembra   u   in   ulteriur commember.

2 L'ulteriura commembra u l'ulteriur commember vegn elegì mintgamai suenter las elecziuns   da   renovaziun   per   4 onns   or   dal   circul   da   las   commembras   e   dals commembers   da   la   dretgira   regiunala   respectiva.   Elecziuns   substitutivas   èn pussaivlas.

3 La cumissiun administrativa ha las suandantas incumbensas:

a)

b)

c)

decretar l'urden da gestiun;

deliberar il preventiv ed il quint annual per mauns da la Dretgira superiura;

coordinar la giurisdicziun tranter las chombras;

23

173.000

d)

e)

f)

g)

h)

prender   decisiuns   da   surveglianza   ierarchica   cunter   commembras   e commembers da la dretgira regiunala, nun ch'il Cussegl grond saja cumpetent en chaussa;

survegliar l'Uffizi da mediaziun e l'Autoritad da mediaziun per dumondas da locaziun sco er lur commembras e commembers, nun che questa incumbensa vegnia delegada en l'urden da gestiun al presidi;

eleger las persunas che ston vegnir elegidas da la dretgira regiunala, nun che la dretgira collectiva saja cumpetenta en chaussa;

engaschar e relaschar las collavuraturas ed ils collavuraturs en plazza fixa;

ulteriuras   incumbensas   che   vegnan   delegadas   ad   ella   tras   lescha   u   tras ordinaziun.

4 Ils   conclus   da   la   cumissiun   administrativa   èn   valaivels,   sche   almain   duas commembras   e   commembers   da   la   cumissiun   administrativa   coopereschan   a   la sesida u a la procedura da circulaziun.

3. presidi

Art.  74 1 La presidenta u il president ademplescha tut las incumbensas da l'administraziun giudiziala che n'èn betg attribuidas ad in auter organ.

2 La presidenta u il president ha en spezial las suandantas incumbensas:

a)

b)

c)

d)

represchentar la dretgira regiunala vers anora;

presidiar la cumissiun administrativa;

preparar las fatschentas per la cumissiun administrativa;

prender   decisiuns   areguard   il   dretg   da   persunal,   nun   che   la   cumissiun administrativa saja cumpetenta en chaussa;

exequir il dretg da surpigliar obligaziuns en il rom dal preventiv approvà;

exequir las ordinaziuns da surveglianza da la Dretgira superiura;

exequir ils conclus da la dretgira collectiva, da la cumissiun administrativa sco er dal presidi.

e)

f)

g)

3 Sche   la   presidenta   u   il   president   è   impedì,   vegn   ella   u   el   represchentà   da   la vicepresidenta u dal vicepresident. Ad ella u ad el cumpetan las incumbensas e las cumpetenzas presidialas.

Actuariat

Art.  75 1 Las actuaras ed ils actuars na dastgan betg esser il medem mument derschadras u derschaders en uffizi accessoric a la medema dretgira.

2 Sche   lur   pensum   ad   ina   dretgira   regiunala   importa   passa   40   pertschient   d'ina plazza, valan per ellas ed els las medemas disposiziuns areguard las occupaziuns accessoricas sco per las actuaras ordinarias ed ils actuars ordinaris da la Dretgira superiura.

3 La presidenta u il president decida, sch'i duajan vegnir incumbensads actuaras ed actuars ad hoc.

24

173.000

Urden da gestiun

Art.  76 1 Mintga dretgira regiunala decretescha in urden da gestiun che regla la repartiziun da las fatschentas sin las chombras e la furmaziun dals collegis giuditgants.

2 L'urden   da   gestiun   po   cuntegnair   ulteriuras   regulaziuns   davart   l'organisaziun   e davart la gestiun da las fatschentas.

3 L'urden sto vegnir approvà da la Dretgira superiura.

3.4.2. Derschadras e derschaders

Cumposiziun

Art.  77 1 Las dretgiras regiunalas sa cumponan da las commembras e dals commembers en uffizi principal ed accessoric ch'èn necessaris per liquidar las fatschentas en moda speditiva ed en auta qualitad.

2 Ad ina dretgira regiunala appartegnan per regla ina presidenta u in president en uffizi principal, ina vicepresidenta u in vicepresident en uffizi principal sco er otg derschadras e derschaders en uffizi accessoric. Ina dretgira regiunala sa cumpona almain d'ina presidenta u d'in president en uffizi principal, d'ina vicepresidenta u d'in vicepresident   en   uffizi   accessoric   e   da   set   derschadras   e   derschaders   en   uffizi accessoric.

3 Sin proposta da la Dretgira superiura fixescha il Cussegl grond il volumen total da plazzas per mintga dretgira regiunala mintgamai avant las elecziuns da renovaziun.

4 Sch'ina dretgira regiunala n'è betg en cas da dumagnar la chargia da lavur ordinaria cun il volumen total da plazzas fixà a chaschun da las elecziuns da renovaziun, auza il Cussegl grond la dotaziun en la dimensiun necessaria sin proposta da la Dretgira superiura.

5 Sch'ina   derschadra   regiunala   u   in   derschader   regiunal   en   uffizi   principal demissiunescha u na sa metta betg pli a disposiziun per ina reelecziun, examinescha il Cussegl grond sin proposta da la Dretgira superiura, sch'i po vegnir desistì dal tuttafatg u per part da reoccupar la plazza.

Dumber e grad d'occupaziun

Art.  78 1 Avant l'elecziun fixescha il Cussegl grond – sin proposta da la Dretgira superiura – il dumber da derschadras regiunalas e derschaders regiunals en uffizi principal sco er lur grad d'occupaziun.

2 Sco presidenta u president da la dretgira regiunala pon per regla vegnir elegidas mo persunas   ch'exequeschan   l'uffizi   da   derschadra   u   da   derschader   cun   in   grad d'occupaziun d'almain 80 pertschient d'ina plazza. Quest grad d'occupaziun minimal na vala betg per la presidenta u il president da la Dretgira regiunala Bernina.

25

173.000

3 Suenter avair tadlà la Dretgira superiura po il Cussegl grond divider plazzas, per las qualas naginas commembras e nagins commembers en uffizi  na sa mettan a disposiziun   per   ina   reelecziun,   en   plazzas   parzialas   cun   in   grad   d'occupaziun d'almain   50 pertschient   d'ina   plazza.   Quest   proceder   vala   confurm   al   senn   per elecziuns cumplementaras e substitutivas sco er per demissiuns parzialas.

Art.  79

Midada dal grad d'occupaziun en consequenza d'ina naschientscha u d'ina adopziun

1 Las commembras ed ils commembers da las dretgiras regiunalas en uffizi principal che daventan geniturs en consequenza d'ina naschientscha u d'ina adopziun, han il dretg d'ina reducziun dal grad d'occupaziun per maximalmain 20 pertschient d'ina plazza. Il grad d'occupaziun na dastga betg crudar sut 50 pertschient d'ina plazza.

2 Il   dretg   d'ina   reducziun   sto   vegnir   fatg   valair   il   pli   tard   6 mais   suenter   la constituziun da la relaziun da figlialanza.

3 Sch'ina   commembra   u   in   commember   en   uffizi   principal   reducescha   il   grad d'occupaziun, po la dretgira regiunala pertutgada auzar – cun lur consentiment – il grad d'occupaziun d'ina u da pliras autras commembras en uffizi principal ubain d'in u da plirs auters commembers en uffizi principal en la dimensiun correspundenta.

4 Sch'ils   pertschients   da   plazzas   che   vegnan   libers   pervia   da   la   midada   dal   grad d'occupaziun na pon betg vegnir occupads entaifer la dretgira, stgaffescha il Cussegl grond ina nova plazza da derschadra u da derschader ed occupescha questa plazza.

5 L'occupaziun po vegnir cumenzada en ina dimensiun reducida, uschespert ch'ina autra commembra u in auter commember ha extendì u cumenzà da nov sia activitad en la dimensiun da la reducziun, il pli tard dentant l'emprim di dal mais suenter la scadenza dad 1 onn dapi la constituziun da la relaziun da figlialanza.

Art.  80 Midada dal grad d'occupaziun durant la durada d'uffizi 1 Durant la durada d'uffizi pon las dretgiras regiunalas midar il grad d'occupaziun da las commembras e dals commembers en uffizi principal cun il consentiment da la persuna pertutgada fin maximalmain la fin da la durada d'uffizi. Il volumen total da plazzas na dastga betg vegnir midà.

Procedura electorala

Art.  81 1 Las commembras ed ils commembers da las dretgiras regiunalas en uffizi principal communitgeschan a la Dretgira superiura ed a la dretgira regiunala, a la quala ellas ed els appartegnan, in onn e mez avant la scadenza da la durada d'uffizi, ch'ellas ed els veglian midar lur grad d'occupaziun en cas d'ina reelecziun.

2 La   Dretgira   superiura   examinescha   la   qualificaziun   da   las   candidatas   e   dals candidats. Ella communitgescha publicamain, sch'ella è da l'avis che candidatas e candidats admess a l'elecziun na sajan betg adattads.

3 En scrutinis separads elegian las votantas ed ils votants da la regiun respectiva:

a)

la presidenta u il president en uffizi principal;

26

173.000

la vicepresidenta u il vicepresident en uffizi principal;

las derschadras ed ils derschaders en uffizi principal;

las ulteriuras derschadras ed ils ulteriurs derschaders.

b)

c)

d)

4 Las dretgiras regiunalas elegian las vicepresidentas ed ils vicepresidents en uffizi accessoric   per   ina   durada   da   4 onns   or   dal   circul   da   las   derschadras   e   dals derschaders en uffizi accessoric. Elecziuns substitutivas èn pussaivlas.

Art.  82

Elecziun da derschadras e derschaders extraordinaris 1. circumstanzas extraordinarias 1 Derschadras e derschaders extraordinaris pon vegnir elegids:

a)

per   la   durada   da   l'impediment,   sch'igl   è   avant   maun   ina   situaziun extraordinaria   en   il   senn   da   l'artitgel 52 alinea 1 litera a   ch'ina   dretgira regiunala n'è betg en cas da dumagnar cun las derschadras ed ils derschaders en uffizi principal ed en uffizi accessoric;

per maximalmain 2 onns, sch'igl è avant maun ina situaziun extraordinaria en il senn da l'artitgel 52 alinea 1 litera b ch'ina dretgira regiunala n'è betg en cas da dumagnar cun las derschadras ed ils derschaders en uffizi principal ed en uffizi accessoric.

b)

2. premissas persunalas e professiunalas

Art.  83 1 Las regulaziuns davart l'obligaziun da domicil e davart la limita da vegliadetgna na valan betg per las derschadras ed ils derschaders extraordinaris.

2 Las commembras ed ils commembers da la Dretgira superiura, d'autras dretgiras regiunalas,   da   las   autoritads   da   mediaziun   sco   er   las   actuaras   ed   ils   actuars   èn elegibels sco derschadras e derschaders extraordinaris.

3 Per las derschadras ed ils derschaders extraordinaris valan dal rest las medemas premissas persunalas e professiunalas sco per las commembras ed ils commembers da las dretgiras regiunalas en uffizi principal.

3. cumpetenza e procedura

Art.  84 1 La cumissiun dal Cussegl grond ch'è cumpetenta per la giustia ha la cumpetenza definitiva per l'elecziun da derschadras e derschaders extraordinaris.

2 Cun l'elecziun da derschadras e derschaders extraordinaris fixescha ella il dumber da derschadras e derschaders extraordinaris, lur grad d'occupaziun e la durada da la relaziun d'occupaziun. In credit posteriur n'è betg necessari.

3 La procedura da l'elecziun da derschadras e derschaders extraordinaris po vegnir introducida sin dumonda da la Dretgira superiura u d'uffizi.

4 En cas d'urgenza temporala poi vegnir desistì da publitgar uffizialmain plazzas extraordinarias, sch'ina occupaziun da buna qualitad è garantida.

5 Dal rest valan l'artitgel 48 alinea 3, l'artitgel 49 alinea 1 e l'artitgel 50 confurm al senn per la procedura da l'elecziun da derschadras e derschaders extraordinaris.

27

173.000

4. Autoritads da mediaziun

4.1. UFFIZI DA MEDIAZIUN

Dumber e posiziun

Art.  85 1 Sco autoritad da mediaziun exista en mintga regiun in uffizi da mediaziun.

2 L'Uffizi da mediaziun sa cumpona d'ina mediatura u d'in mediatur e d'ina substituta u d'in substitut. Las commembras ed ils commembers dals uffizis da mediaziun pon lavurar en pliras regiuns.

3 L'Uffizi   da   mediaziun   è   independent   areguard   la   materia   ed   areguard   la giurisdicziun ed è obligà mo al dretg.

4 En   reguard   administrativ   è   el   integrà   en   la   dretgira   regiunala   da   la   regiun respectiva.

5 La   Dretgira   superiura   decretescha   in'ordinaziun   che   regla   l'organisaziun   e   la gestiun da las fatschentas dals uffizis da mediaziun.

Elecziun

Art.  86 1 La dretgira regiunala elegia ina mediatura u in mediatur ed ina substituta u in substitut per ina durada da 4 onns.

2 Elecziuns substitutivas durant la durada d'uffizi èn pussaivlas.

3 La dretgira regiunala publitgescha uffizialmain las plazzas ch'èn d'occupar, sche naginas commembras e nagins commembers en uffizi na sa mettan a disposiziun per ina reelecziun.

4 La cumposiziun da l'Uffizi da mediaziun sto vegnir communitgada publicamain.

Substituziun

Art.  87 1 Sche la mediatura u il mediatur na po betg vegnir remplazzà tras la substituta u il substitut per motivs da recusaziun, designescha la dretgira regiunala la substituziun or dal circul da las commembras e dals commembers d'in auter uffizi da mediaziun.

2 Sche la mediatura u il mediatur na po betg vegnir remplazzà tras la substituta u il substitut per motivs d'impediment, designescha la dretgira regiunala ina substituziun per il temp fin ch'il motiv da l'impediment croda previsiblamain davent. L'artitgel 35 n'è betg applitgabel. Per la substituziun valan dal rest las medemas regulaziuns sco per il remplazzament d'ina commembra u d'in commember.

28

4.2. AUTORITAD DA MEDIAZIUN PER DUMONDAS DA LOCAZIUN

173.000

Dumber e posiziun

Art.  88 1 Per dispitas che resultan tras la locaziun e tras la fittanza da locals d'abitar e da fatschenta ha mintga regiun in'autoritad da mediaziun.

2 L'Autoritad da mediaziun per dumondas da locaziun sa cumpona:

a)

b)

da la mediatura u dal mediatur da la regiun respectiva (presidi);

da   mintgamai   ina   represchentanza   da   la   partida   da   las   locatarias   e   dals locataris sco er da la partida da las locaturas e dals locaturs;

da mintgamai ina substituta u in substitut da la partida da las locatarias e dals locataris sco er da la partida da las locaturas e dals locaturs.

c)

3 L'Autoritad da mediaziun per dumondas da locaziun è independenta areguard la materia ed areguard la giurisdicziun ed è obligada mo al dretg.

4 En   reguard   administrativ   è   ella   integrada   en   la   dretgira   regiunala   da   la   regiun respectiva.

5 La   Dretgira   superiura   decretescha   in'ordinaziun   che   regla   l'organisaziun   e   la gestiun da las fatschentas da las autoritads da mediaziun per dumondas da locaziun.

Elecziun

Art.  89 1 La dretgira regiunala elegia la represchentanza e la substituziun da la partida da las locatarias e dals locataris sco er da la partida da las locaturas e dals locaturs per ina durada da 4 onns.

2 Elecziuns substitutivas durant la durada d'uffizi èn pussaivlas.

3 Las organisaziuns da las locatarias e dals locataris sco er da las locaturas e dals locaturs   suttamettan   a   la   dretgira   regiunala   propostas   per   l'elecziun   da   lur represchentanza. Sch'ellas n'inoltreschan naginas propostas entaifer il termin fixà, designescha la dretgira regiunala las represchentanzas pariteticas.

4 La cumposiziun da l'Autoritad da mediaziun per dumondas da locaziun sto vegnir communitgada publicamain.

Substituziun

Art.  90 1 Sche l'Autoritad da mediaziun per dumondas da locaziun na po – per motivs da recusaziun – betg vegnir cumplettada cun ina substituziun elegida, designescha la dretgira   regiunala   la   substituziun   or   dal   circul   da   las   commembras   e   dals commembers d'ina autra autoritad da mediaziun per dumondas da locaziun.

29

173.000

2 Sche   l'Autoritad   da   mediaziun   per   dumondas   da   locaziun   na   po   –   per   motivs d'impediment – betg vegnir cumplettada cun ina substituziun elegida, nominescha e saramentescha la dretgira regiunala ina substituziun per il temp fin ch'il motiv da l'impediment croda previsiblamain davent. L'artitgel 35 n'è betg applitgabel. Per la substituziun valan dal rest las medemas regulaziuns sco per il remplazzament d'ina commembra u d'in commember.

Servetsch da cussegliaziun

Art.  91 1 L'Autoritad   da   mediaziun   per   dumondas   da   locaziun   deleghescha   l'activitad   da cussegliaziun tenor l'artitgel 201 alinea 2 dal Cudesch da procedura civila svizzer11) a la parsura u al parsura d'ina autra autoritad da mediaziun per dumondas da locaziun.

2 Sche   naginas   persunas   tenor   l'alinea 1   n'èn   prontas   da   surpigliar   questa incumbensa,   po   l'Autoritad   da   mediaziun   per   dumondas   da   locaziun   delegar l'activitad da cussegliaziun a terzas persunas u engaschar insatgi per quest intent.

4.3. AUTORITAD DA MEDIAZIUN PER DUMONDAS D'EGUALITAD

Dumber e posiziun

Art.  92 1 Per dispitas tenor la Lescha d'egualitad exista in'autoritad chantunala da mediaziun.

2 L'Autoritad da mediaziun per dumondas d'egualitad sa cumpona:

a)

b)

d'ina parsura u d'in parsura;

da mintgamai ina represchentanza da la partida da las patrunas e dals patruns sco er da la partida da las lavurantas e dals lavurants;

da mintgamai ina substituta u in substitut da la partida da las patrunas e dals patruns sco er da la partida da las lavurantas e dals lavurants.

c)

3 L'Autoritad da mediaziun per dumondas d'egualitad è independenta areguard la materia ed areguard la giurisdicziun ed è obligada mo al dretg.

4 Per   las   tractativas   da   mediaziun   po   l'Autoritad   da   mediaziun   per   dumondas d'egualitad nizzegiar las localitads che stattan a disposiziun als uffizis da mediaziun per las tractativas da mediaziun.

5 En   reguard   administrativ   è   l'Autoritad   da   mediaziun   per   dumondas   d'egualitad integrada en la Dretgira superiura. Là dispona ella d'ina adressa da consegna.

Elecziun

Art.  93 1 La Dretgira superiura elegia las commembras ed ils commembers da l'Autoritad da mediaziun per dumondas d'egualitad per ina durada da 4 onns.

11) CS 272

30

173.000

2 Las organisaziuns da las patrunas e dals patruns sco er da las lavurantas e dals lavurants   suttamettan   a   la   Dretgira   superiura   propostas   electoralas   per   lur represchentanza. Sch'ellas n'inoltreschan naginas propostas entaifer il termin fixà, designescha la Dretgira superiura las represchentanzas pariteticas.

3 La cumposiziun da l'Autoritad da mediaziun per dumondas d'egualitad sto vegnir communitgada publicamain.

Substituziun

Art.  94 1 Sche l'Autoritad da mediaziun per dumondas d'egualitad na po – per motivs da recusaziun u d'impediment – betg vegnir cumplettada cun ina substituziun elegida, designescha e saramentescha la Dretgira superiura ina substituziun per il temp fin che   la   procedura   penala   è   terminada   cun   vigur   legala   u   fin   ch'il   motiv   da l'impediment croda previsiblamain davent.

2 La substituziun sto ademplir las medemas premissas persunalas e professiunalas sco la commembra u il commember che duai vegnir remplazzà.

Servetsch da cussegliaziun

Art.  95 1 L'Autoritad   da   mediaziun   per   dumondas   d'egualitad   deleghescha   l'activitad   da cussegliaziun tenor l'artitgel 201 alinea 2 dal Cudesch da procedura civila svizzer12) a terzas persunas u engascha insatgi per quest intent.

5. Surveglianza e surveglianza suprema

5.1. DISPOSIZIUNS GENERALAS

Cuntegn da la surveglianza

Art.  96 1 La surveglianza da las autoritads giudizialas pertutga sulettamain l'administraziun giudiziala.   En   dumondas   da   la   giurisdicziun   na   dastgan   vegnir   fatgas   naginas prescripziuns e dadas naginas instrucziuns a las autoritads giudizialas.

2 La surveglianza procura che las autoritads giudizialas ageschian en moda legala, adequata   e   spargnusa   en   il   sectur   da   l'administraziun   giudiziala.   Cunter   stadis cuntraris a l'urden intervegn ella d'uffizi u sin basa d'in recurs.

Recurs da surveglianza

Art.  97 1 Mintgina   e   mintgin   po   inoltrar   a   l'autoritad   da   surveglianza   in   recurs   da surveglianza cunter violaziuns da l'obligaziun d'uffizi d'autoritads giudizialas u da lur commembras e commembers, uschenavant che la violaziun da dretg che vegn pretendida pertutga il sectur da l'administraziun giudiziala e na po betg vegnir fatga valair cun in auter med legal.

12) CS 272

31

173.000

2 La procedura sa drizza tenor la Lescha davart la giurisdicziun administrativa13).

Obligaziuns da cooperaziun

Art.  98 1 Las autoritads giudizialas èn obligadas da dar a l'autoritad da surveglianza sco er a l'experta   u   a   l'expert   independent   che   quella   ha   incumbensà,   las   infurmaziuns necessarias sco er invista da las actas ed access a las localitads, uschenavant che quai è necessari per ademplir lur incumbensa.

2 Las commembras ed ils commembers da las autoritads giudizialas èn obligads da cooperar   a   la   constataziun   dals   fatgs.   L'obligaziun   da   cooperar   scroda,   sch'ina commembra u in commember d'ina autoritad giudiziala sa faschess culpaivel tras quai.

5.2. SURVEGLIANZA IERARCHICA

5.2.1. Instruments da la surveglianza ierarchica

Art.  99

Responsabladad disciplinara 1. mesiras disciplinaras

reprimanda;

multa fin 10 000 francs;

destituziun da l'uffizi.

1 Cunter commembras e commembers da las autoritads giudizialas che han violà culpaivlamain   lur   obligaziun   d'uffizi   po   vegnir   prendida   ina   da   las   suandantas mesiras disciplinaras:

a)

b)

c)

2 Las mesiras disciplinaras sa drizzan en spezial tenor la grevezza da la violaziun da l'obligaziun d'uffizi, tenor la culpa, tenor ils motivs, tenor il cumportament d'enfin qua   sco   er   tenor   la   posiziun   e   tenor   la   responsabladad   da   la   commembra   u   dal commember da l'autoritad giudiziala.

3 Ina   destituziun   da   l'uffizi   po   vegnir   ordinada   mo,   sch'ina   commembra   u   in commember d'ina autoritad giudiziala:

a)

ha violà durant la durada d'uffizi grevamain las obligaziuns d'uffizi, e quai intenziunadamain u per greva negligientscha;

è vegnì sentenzià durant la durada d'uffizi cun vigur legala pervia d'in crim che sa basa sin in act che n'è betg cumpatibel cun l'activitad giudiziala.

b)

13) DG 370.100

32

173.000

2. surannaziun

Art.  100 1 La persecuziun disciplinara surannescha entaifer 2 onns suenter che l'autoritad da surveglianza   ha   survegnì   enconuschientscha   dal   cas   che   sto   vegnir   chastià disciplinarmain, en mintga cas dentant 5 onns suenter ch'il cas che sto vegnir chastià disciplinarmain è capità.

2 Sch'ina procedura penala vegn introducida pervia dals fatgs ch'èn la basa da la procedura   disciplinara,   cumenza   la   surannaziun   da   la   persecuziun   cura   che   la decisiun penala ha survegnì vigur legala.

3 Sche l'emprima instanza ha pronunzià ina decisiun da surveglianza ierarchica avant la scadenza da la surannaziun da la persecuziun, s'extingua la surannaziun.

Extrada

Art.  101 1 En cas da dispita constatescha l'autoritad da surveglianza ch'ina commembra u in commember da l'autoritad giudiziala è extrà da l'uffizi tras lescha, sch'ella u el:

a)

b)

c)

d)

e)

ha demissiunà cun vigur legala;

n'è betg vegnì reelegì;

ha pers l'abilitad d'ademplir l'uffizi da derschadra u da derschader;

ha pers il dretg da votar;

ha prendì domicil en in auter chantun, sch'in domicil entaifer il chantun è ina premissa d'elegibladad;

ha cuntanschì la limita da vegliadetgna, fin a la quala l'uffizi da derschadra u da derschader dastga vegnir exequì maximalmain;

surpiglia in uffizi ch'è incumpatibel cun l'uffizi da derschadra u da derschader, sche  quest  act  sto  vegnir  valità  sco  renunzia  a  l'uffizi  da  derschadra  u  da derschader.

f)

g)

5.2.2. Cumpetenza e procedura

Art.  102

Cumpetenza 1. Cussegl grond

1 Il Cussegl grond decida davart la destituziun da l'uffizi d'ina commembra u d'in commember d'ina dretgira ed – en cas da dispita – davart l'extrada d'ina commembra u d'in commember d'ina dretgira tras lescha.

2 En las proceduras tenor l'alinea 1 po il Cussegl grond er ordinar autras mesiras disciplinaras   sco   er   decider   davart   il   mument   da   la   terminaziun   da   la   relaziun d'engaschament e davart autras pretensiuns dal dretg d'engaschament, sche quellas èn dispitaivlas.

33

173.000

2. Dretgira superiura

Art.  103 1 Uschenavant ch'il Cussegl grond n'è betg cumpetent en chaussa, decida la Dretgira superiura davart chaussas da surveglianza ierarchica envers:

a)

b)

c)

sias commembras e ses commembers;

las commembras ed ils commembers da las dretgiras regiunalas;

las   commembras   ed   ils   commembers   da   l'Autoritad   da   mediaziun   per dumondas d'egualitad.

3. Dretgira da giustia

Art.  104 1 Uschenavant ch'il Cussegl grond n'è betg cumpetent en chaussa, decida la Dretgira da giustia davart chaussas da surveglianza ierarchica envers sias commembras e ses commembers.

4. dretgiras regiunalas

Art.  105 1 Uschenavant   ch'il   Cussegl   grond   n'è   betg   cumpetent   en   chaussa,   decidan   las dretgiras regiunalas davart chaussas da surveglianza ierarchica envers:

a)

b)

lur commembras e commembers;

las   commembras   ed   ils   commembers   da   las   autoritads   da   mediaziun   che stattan sut lur surveglianza.

2 Ellas   communitgeschan   lur   decisiuns   da   surveglianza   ierarchica   a   la   Dretgira superiura.

Art.  106

Procedura 1. proceduras da surveglianza ierarchica davant il Cussegl grond

1 Las proceduras da surveglianza ierarchica che ston vegnir manadas dal Cussegl grond pon vegnir introducidas:

a)

b)

sin dumonda da la Dretgira superiura;

sin   dumonda   d'ina   commembra   u   d'in   commember   d'ina   dretgira   per   sa deliberar   da   la   renfatscha   d'avair   commess   ina   violaziun   da   l'obligaziun d'uffizi che po avair per consequenza ina destituziun da l'uffizi;

d'uffizi, sch'i èn avant maun indizis motivads per ina violaziun da l'obligaziun d'uffizi che pudess avair per consequenza ina destituziun da l'uffizi u sche l'extrada è dispitaivla tras lescha.

c)

2 Per las proceduras da surveglianza ierarchica che ston vegnir manadas dal Cussegl grond valan dal rest confurm al senn las disposiziuns davart la destituziun da l'uffizi da commembras e commembers dal Cussegl grond u da la Regenza.

2. ulteriuras proceduras da surveglianza ierarchica

Art.  107 1 Las ulteriuras proceduras da surveglianza ierarchica pon vegnir introducidas:

a)

sin dumonda da la cumissiun dal Cussegl grond ch'è cumpetenta per la giustia;

34

173.000

b)

c)

d)

sin   dumonda   da   l'autoritad   giudiziala,   a   la   quala   la   persuna   pertutgada appartegna;

sin dumonda d'ina commembra u d'in commember d'ina autoritad giudiziala per sa deliberar da la renfatscha d'avair commess ina violaziun da l'obligaziun d'uffizi;

d'uffizi, sch'i èn avant maun indizis motivads ch'ina obligaziun d'uffizi saja vegnida violada.

2 Cun   l'examinaziun   disciplinara   pon   vegnir   incumbensads   expertas   ed   experts independents.

3 Mesiras preventivas pon vegnir ordinadas, sche la violaziun d'obligaziuns d'uffizi è vegnida fatga valair vardaivlamain e sch'il funcziunament da l'autoritad giudiziala pertutgada è periclità.

4 Uschenavant   che   las   autoritads   giudizialas   n'han   betg   sezzas   la   cumpetenza   da decider, han ellas il status da partida en las proceduras che pertutgan ellas sezzas.

5 Sch'ina   procedura   penala   è   vegnida   introducida   envers   ina   commembra   u   in commember d'ina autoritad giudiziala pervia dals fatgs ch'èn la basa da la procedura da surveglianza ierarchica, sto la procedura da surveglianza ierarchica vegnir sistida.

D'ina sistida poi vegnir desistì en cas excepziunals.

6 Las   commembras   ed   ils   commembers   da   las   autoritads   giudizialas   pon   vegnir obligads da sa suttametter ad ina controlla tras la media u il medi da confidenza.

7 Proceduras da surveglianza ierarchica èn gratuitas. En cas da levsenn pon vegnir incassads custs da procedura.

8 Dal rest sa drizzan la procedura da surveglianza ierarchica e silsuenter la procedura da recurs tenor la Lescha davart la giurisdicziun administrativa14).

3. mediaziun extragiudiziala

Art.  108 1 Cun   la   finamira   da   chattar   in'enclegientscha   po   l'autoritad   da   surveglianza engaschar  in'experta  neutrala  u  in  expert   neutral  sco  mediatura  extragiudiziala  u mediatur extragiudizial.

2 La mediatura extragiudiziala u il mediatur extragiudizial po registrar cumprovas.

Expertisas   dastgan   vegnir   procuradas   mo   cun   il   consentiment   da   l'autoritad   da surveglianza.

3 L'autoritad da surveglianza integrescha l'enclegientscha sco part integrala en ses conclus, sche quella è legitima.

14) DG 370.100

35

173.000

5.3. SURVEGLIANZA DALS ORGANS

5.3.1. Instruments da la surveglianza dals organs

Controlla da las fatschentas

Art.  109 1 Las autoritads giudizialas mainan ina controlla permanenta da tut las proceduras giuridicas introducidas e davart il gener da la liquidaziun.

Obligaziun da rapportar

Art.  110 1 Las autoritads giudizialas suttamettan a l'autoritad da surveglianza mintga onn in rapport davart lur gestiun.

2 Il rapport da gestiun da las dretgiras regiunalas tracta er l'activitad da las autoritads da mediaziun che stattan sut lur surveglianza. Il rapport da gestiun da la Dretgira superiura cumpiglia tut las autoritads giudizialas.

3 Ils   rapports   da   gestiun   infurmeschan   almain   davart   la   giurisdicziun   e   davart   la statistica dals cas.

Finanzas e contabilitad

Art.  111 1 La Dretgira superiura controllescha ed approvescha il preventiv ed il quint annual da las dretgiras regiunalas.

2 Per mauns dal Cussegl grond controllescha la Controlla chantunala da finanzas il preventiv ed il quint annual da la Dretgira superiura e da la Dretgira da giustia sco er ils   preventivs   ed   ils   quints   annuals   da   las   dretgiras   regiunalas   suenter   lur approvaziun.

Directivas ed execuziun d'uffizi

Art.  112 1 L'autoritad   da   surveglianza   po   ordinar   a   l'autoritad   giudiziala   survegliada d'ademplir ina incumbensa.

2 Sche   questa   directiva   na   vegn   betg   resguardada,   po   l'autoritad   da   surveglianza incumbensar   in'autra   autoritad   giudiziala   u   ina   terza   persuna   d'ademplir l'incumbensa.

3 Uschenavant ch'i na resulta betg in privel dal retard, smanatscha ella a l'autoritad giudiziala cun l'execuziun d'uffizi, concedind in termin adequat.

4 Ils  custs  che  resultan  a  l'autoritad  da  surveglianza  tras  l'execuziun  d'uffizi  ston vegnir surpigliads da l'autoritad giudiziala negligenta.

Examinaziun administrativa

Art.  113 1 Tras in'examinaziun administrativa po l'autoritad da surveglianza laschar sclerir in'experta   u   in   expert   independent   fatschentas   da   l'administraziun   giudiziala   che pretendan ina intervenziun d'uffizi.

36

173.000

2 La persuna incumbensada è liada mo vi da la lescha e vi da l'incarica.

3 Ella   po   registrar   cumprovas.   Expertisas   dastga   ella   procurar   mo   cun   il consentiment da l'autoritad da surveglianza. Las registraziuns da las cumprovas sa drizzan tenor la Lescha davart la giurisdicziun administrativa15).

4 La persuna incumbensada resumescha ils resultats da l'examinaziun en in rapport e formulescha propostas per l'ulteriur proceder. Ella surdat il rapport sco er las actas d'examinaziun a l'autoritad da surveglianza.

5.3.2. Purtaders da la surveglianza e da la surveglianza suprema

Cussegl grond

Art.  114 1 Il Cussegl grond ha la surveglianza da la Dretgira superiura e da la Dretgira da giustia sco er la surveglianza suprema da las ulteriuras autoritads giudizialas.

Dretgira superiura

Art.  115 1 La Dretgira superiura è l'organ directiv suprem entaifer la giustia.

2 Ella ha la surveglianza da las dretgiras regiunalas, da la Dretgira chantunala da mesiras repressivas e da l'Autoritad da mediaziun per dumondas d'egualitad sco er la surveglianza suprema da las autoritads da mediaziun che vegnan survegliadas da las dretgiras regiunalas.

Art.  116

Cumissiun administrativa extendida da la Dretgira superiura 1. incumbensas

1 La   cumissiun   administrativa   extendida   ha   l'intent   da   promover   il   barat d'infurmaziuns   tranter   las   autoritads   giudizialas   e   da   garantir   ina   integraziun suffizienta   da   las   autoritads   giudizialas   survegliadas   en   fatschentas   da   la surveglianza giudiziala.

2 Avant   che   prender   in   conclus   sto   la   Dretgira   superiura   suttametter   almain   las suandantas fatschentas da la surveglianza giudiziala a la cumissiun administrativa extendida per la deliberaziun:

a)

ordinaziuns   da   la   Dretgira   superiura   davart   fatschentas   da   la   surveglianza giudiziala;

concepts davart la surveglianza e davart il controlling;

directivas   che   sa   drizzan   a   tuttas   u   a   tschertas   categorias   d'autoritads giudizialas;

mesiras per la garanzia da la qualitad;

mesiras per la furmaziun supplementara.

d)

e)

3 Davart   las   fatschentas   che   vegnan   suttamessas   ad   ella   po   la   cumissiun administrativa extendida deliberar posiziuns per mauns da la Dretgira superiura.

b)

c)

15) DG 370.100

37

173.000

2. cumposiziun e conclus

Art.  117 1 A   la   cumissiun   administrativa   extendida   appartegnan   las   commembras   ed   ils commembers da la cumissiun administrativa da la Dretgira superiura sco er tschintg commembras e commembers da las dretgiras regiunalas.

2 Las presidentas ed ils presidents da las dretgiras regiunalas elegian las tschintg commembras e commembers da la cumissiun administrativa extendida or dal circul da   las   commembras   e   dals   commembers   da   las   dretgiras   regiunalas   en   uffizi principal, e quai mintgamai suenter las elecziuns da renovaziun per ina durada da 4 onns.   En   quest   connex   ston   ellas   ed   els   tegnair   quint   d'ina   represchentanza adequata da las dretgiras regiunalas pitschnas, mesaunas e grondas sco er da las particularitads linguisticas e regiunalas. Elecziuns substitutivas èn pussaivlas.

3 La   cumissiun   administrativa   extendida   vegn   presidiada   da   la   presidenta   u   dal president da la Dretgira superiura.

4 Mintga commembra e commember da la cumissiun administrativa extendida po pretender   che   la   parsura   u   il   parsura   convocheschia   ina   sesida   u   tractandeschia fatschentas da la surveglianza giudiziala.

5 La cumissiun administrativa extendida sa raduna almain duas giadas per onn.

6 Ils conclus da la cumissiun administrativa extendida èn valaivels, sche almain la maioritad da las commembras e dals commembers da la cumissiun administrativa extendida è preschenta a la sesida.

3. secretaria generala u secretari general

Art.  118 1 La secretaria generala u il secretari general sa participescha a las sesidas da la cumissiun administrativa extendida cun vusch consultativa.

2 Sut la direcziun da la parsura u dal parsura prepara ella u el las fatschentas da la cumissiun administrativa extendida.

Dretgiras regiunalas

Art.  119 1 Las dretgiras regiunalas surveglian las autoritads da mediaziun ch'èn affiliadas ad ellas.

6. Disposiziuns finalas

Art.  120

Emprima elecziun da las derschadras superiuras e dals derschaders superiurs

1 En   scrutinis   separads   elegia   il   Cussegl   grond   la   presidenta   u   il   president,   la vicepresidenta u il vicepresident sco er las ulteriuras commembras ed ils ulteriurs commembers da la Dretgira superiura per l'emprima giada fin il pli tard il december 2023. L'entrada en uffizi è il 1. da schaner 2025.

38

173.000

2 Per occupar las plazzas da derschadras e derschaders a la Dretgira superiura, per las qualas   commembras   e   commembers   da   la   Dretgira   chantunala   u   da   la   Dretgira administrativa en uffizi candideschan, valan l'artitgel 49 alinea 2 ed alinea 3 sco er l'artitgel 51 confurm al senn.

3 Per occupar las plazzas da derschadras e derschaders a la Dretgira superiura, per las qualas naginas commembras e nagins commembers da la Dretgira chantunala u da la Dretgira   administrativa   en   uffizi   na   candideschan,   valan   l'artitgel 49 alinea 1   ed alinea 3 sco er l'artitgel 50.

4 La maioritad che sto vegnir cuntanschida per in'elecziun vegn calculada tenor la Lescha   davart   ils   dretgs   politics   en   il   chantun   Grischun 16).   Dal   rest   sa   drizza   la procedura electorala tenor l'Urden da gestiun dal Cussegl grond17), uschenavant che questa lescha na prevesa betg insatge auter.

Emprima elecziun da las derschadras e dals derschaders da giustia

Art.  121 1 Il Cussegl grond elegia las commembras ed ils commembers da la Dretgira da giustia per l'emprima giada fin il pli tard il zercladur 2024. L'entrada en uffizi è il 1. da schaner 2025.

Disposiziuns transitoricas

Art.  122 1 Ils   contracts   da   lavur   ch'existan   tranter   la   Dretgira   chantunala   u   la   Dretgira administrativa e lur collavuraturas e collavuraturs il mument che questa lescha entra en vigur, ston vegnir transferids entaifer 6 mais a la Dretgira superiura sco nova patruna.

2 Las   ulteriuras   cumpetenzas,   valurs   da   facultad   ed   obligaziuns   da   la   Dretgira chantunala e da la Dretgira administrativa vegnan transferidas – cun l'entrada en vigur da questa lescha – senza indemnisaziun a la Dretgira superiura.

3 La   qualificaziun   da   las   commembras   e   dals   commembers   da   las   autoritads giudizialas, che sa mettan a disposiziun per ina reelecziun, sa drizza tenor las reglas che valevan il mument da l'ultima elecziun avant l'entrada en vigur da questa lescha.

Las   ulteriuras   regulaziuns   concernent   il   status   giuridic   da   l'engaschament   da   las commembras   e   dals   commembers   da   las   autoritads   giudizialas   valan   a   partir   da l'entrada en vigur da questa lescha.

4 Sch'il termin da 6 mais per far valair il dretg d'ina reducziun dal grad d'occupaziun en   consequenza   d'ina   naschientscha   u   d'ina   adopziun   n'è   betg   anc   scadì   avant l'entrada   en   vigur   da   questa   lescha,   po   quest   dretg   vegnir   fatg   valair   entaifer maximalmain 6 mais suenter l'entrada en vigur da questa lescha.

5 Proceduras   ch'èn   pendentas   davant   la   Dretgira   chantunala   u   davant   la   Dretgira administrativa il mument che questa lescha entra en vigur, vegnan surdadas a la Dretgira superiura, cura che questa lescha entra en vigur.

16) DG 150.100 17) DG 170.140

39

173.000

Tabella da las modificaziuns - tenor conclus

Conclus 14-06-2022

Entrada en vigur 01-01-2025

Element relasch

Modificaziun emprima versiun

Publicaziun en la CUL 2023-008

40

173.000

Tabella da las modificaziuns - tenor element

Element relasch

Conclus 14-06-2022

Entrada en vigur 01-01-2025

Modificaziun emprima versiun

Publicaziun en la CUL 2023-008

41